Suchinthana/ta-wikipedia huggingface dataset:
எல்டன் பிரான்ட்

எல்டன் டைரான் பிரான்ட் (ஆங்கிலம்:Elton Tyron Brand, பிறப்பு - மார்ச் 11, 1979) அமெரிக்காவின் கூடைப்பந்து ஆட்டக்காரர் ஆவார்.  இவர் என். பி. ஏ.-இல் பிலடெல்பியா 76அர்ஸ் என்ற அணியில் விளையாடுகிறார். இதன்முன்னர் டியுக் பல்கலைக்கழக ஆண்கள் கூடைப்பந்தாட்ட அணியிலும் ஒரு ஆண்டு ஆடியுள்ளார்.

மேற்கோள்கள்

கூடைப்பந்து விளையாட்டு வீரர்கள்
ஆபிரிக்க அமெரிக்க விளையாட்டு வீரர்கள்
1979 பிறப்புகள்
வாழும் நபர்கள்
ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
டியூக் பல்கலைக்கழகம்

டியூக் பல்கலைக்கழகம் (Duke University), ஐக்கிய அமெரிக்காவின் வட கரோலினா மாநிலத்தில் ஒரு பல்கலைக்கழகமாகும். இந்த பல்கலைக்கழகத்தின் கூடைப்பந்து அணிக்கும் வட கரோலினா பல்கலைக்கழகக் கூடைப்பந்து அணிக்கும் ஒரு புகழ்பெற்ற எதிரிடை உள்ளது.

வெளி இணைப்புகள் 

 டியூக் பல்கலைக்கழக இணையத்தளம்

மேற்கோள்கள்

ஐக்கிய அமெரிக்கப் பல்கலைக்கழகங்கள்
ஏக்ரன் (ஒகைய்யோ)

ஏக்ரன் (Akron) என்பது ஐக்கிய அமெரிக்காவின் ஒகைய்யோ மாநிலத்திலுள்ள ஒரு பிரதான நகரமாகும். 2006 ஆம் ஆண்டிற்கான மதிப்பீட்டின் படி, 209,704 மக்கள் வாழ்கிறார்கள்

குறிப்புகள்

அமெரிக்க நகரங்கள்
ஒகையோ
மிசிசிப்பிப் பண்பாடு

மிசிசிப்பிப் பண்பாடு என்பது, மண்மேடு கட்டும் (mound-building) தொல்குடி அமெரிக்கப் பண்பாடு ஆகும். இது இன்றைய ஐக்கிய அமெரிக்காவின் நடுமேற்கு, கிழக்கு, தென்கிழக்குப் பகுதிகளில் ஏறத்தாழ கி.பி 800 தொடக்கம் 1500 வரை நிலவியது. இக்காலப் பகுதி இடத்துக்கிடம் வேறுபட்டும் காணப்பட்டது. மிசிசிப்பிப் பண்பாட்டு மக்கள் ஐரோப்பாவின் செப்புக் கால மக்களுடன் ஒப்பிடத் தக்கவர்கள். இப் பண்பாடு, மிசிசிப்பி ஆற்றுப் பள்ளத்தாக்குப் பகுதிகளில் உருவானது. கிளை ஆறான தென்னசி ஆற்றுப் பள்ளத்தாக்கில் நிலவிய பண்பாடுகளும் இக்கால கட்டத்தில் மிசிசிப்பிப் பண்பாட்டின் இயல்புகளைப் பெறத் தொடங்கின. ஏறத்தாழ காலம் கணிக்கப்பட்ட எல்லா மிசிசிப்பிப் பண்பாட்டுக் களங்களுமே 1539 ஆம் ஆண்டுக்கு முற்பட்டவையாகக் காணப்படுகின்றன. இங்கே மிகக் குறைவான ஐரோப்பியப் பொருட்களே கண்டுபிடிக்கப்பட்டு உள்ளன. இது இப்பண்பாடு முழுவதும் ஐரோப்பியர் வருகைக்கு முன்னரே நிலவியதைக் காட்டுகின்றது.

பண்பாட்டு இயல்புகள் 

மிசிசிப்பிப் பண்பாட்டுக்கு உரிய இயல்புகளாகப் பல இனம் காணப்பட்டுள்ளன. கீழே தரப்பட்டுள்ள எல்லாமே எல்லா மிசிசிப்பிப் பண்பாட்டுக் குழுவினருக்கும் பொதுவானவை என்று சொல்ல முடியாது எனினும், அவர்கள் எல்லோருமே இவற்றில் சிலவற்றையோ அல்லது முழுவதையுமோ பயன்படுத்துவதில் தங்கள் முன்னோரிலும் வேறுபட்டிருந்தார்கள்.

 மேற்பகுதி தட்டையான பிரமிட்டு மேடுகள் அல்லது மேடை வடிவ மேடுகளை அமைத்தனர். இவ்வாறான மேடுகள் பொதுவாகச் சதுரம், நீள்சதுரம் அல்லது மிக அரிதாக வட்ட வடிவில் இருந்தன. இம்மேடுகளுக்கு மேல், வீடுகள், கோயில்கள், அடக்கக் கட்டிடங்கள் அல்லது வேறு அமைப்புக்கள் அமைக்கப்பட்டன.
 சோழப் பயிர் சார்ந்த வேளாண்மை. பல பகுதிகளில் மிசிசிப்பிப் பண்பாட்டுத் தொடக்கம் ஒப்பீட்டளவில் பெரும்படியான, செறிந்த சோழப் பயிர்ச் செய்கைத் தொடக்கத்துடன் ஒத்திசைவாக உள்ளது.
 பரவலான வணிக வலையமைப்பு. இது மேற்கில் றொக்கீஸ், வடக்கில் பேரேரிகள், தெற்கில் மெக்சிக்கோக் குடா, கிழக்கில் அத்திலாந்திக்குப் பெருங்கடல் வரை பரந்து இருந்தது.
 குழுத்தலைமை (chiefdom) முறை அல்லது இது போன்ற சமூகச் சிக்கல்தன்மையின் வளர்ச்சி.
 நிறுவனப்படுத்தப்பட்ட சமூகச் சமனில்நிலையின் வளர்ச்சி.
 அரசியல் மற்றும் சமயக் கூட்டு அதிகாரம் ஒன்று அல்லது மிகச் சிலர் கையில் குவிந்தமை.
 குடியிருப்புகளின் படிநிலை அமைப்பு. பெரிய மேடு ஒன்றுடன் கூடிய ஒரு முதன்மை மையமும், அதன் கட்டுப்பாட்டுக்கு உட்பட்ட சிறிய குடியிருப்புக்களும். இவை சிறிய மேடுகளைக் கொண்டிருக்கக் கூடும்.

இவர்களிடம் எழுத்து முறையோ அல்லது கற்களால் கட்டிடங்களைக் கட்டும் முறையோ இருக்கவில்லை. இயற்கையாகக் கிடைத்த உலோகப் பொருட்களைப் பயன்படுத்தினார்கள். ஆனால், இரும்பு தாதுக்களை உருக்கி இரும்பு எடுக்கத் தெரிந்திருக்கவில்லை.

காலவரிசை 

மிசிசிப்பிப் பண்பாட்டுக் காலம் பொதுவாக மூன்று பகுதிகளாகப் பிரிக்கப்படுவது உண்டு:

 தொடக்க மிசிசிப்பிப் பண்பாட்டுக் காலம் (கி.பி 1000 - 1200)
 இடை மிசிசிப்பிப் பண்பாட்டுக்காலம் (கி.பி 1200 - 1400)
 பிந்திய மிசிசிப்பிப் பண்பாட்டுக்காலம் (கி.பி 1400 - ஐரோப்பியர் தொடர்பு)

ஐக்கிய அமெரிக்க வரலாறு
நாகரிகங்கள்
தொடர்புசால் தரவுத்தளம்

தொடர்புசால் தரவுத்தளம் (Relational database) தரவுகளை தொடர்புசால் முறையில் ஒழுங்குபடுத்தப்படும் தரவுத்தளத்தைக் குறிக்கும். தற்காலத்தில் பயன்படும் நிறைய தரவுதளங்கள் இந்த வகையைச் சேந்தவையே.

தொடர்புசால் தரவுதளங்களை பற்றி ஐபிஎம் இல் தொழில் புரிந்த E.F. Codd என்பவரால் 1970 களில் விபரிக்கப்பட்டு, பின்னர் ஆக்கப்பட்டு, தற்சமயம் ஒரு சீர்தரமாக இருக்கின்றது. 

இவையே தரவுகளை முதன்முதலில் தொடர்கள் உள்ள அட்டவணைகளாக ஒழுங்குபடுதின. 

இவை சீக்வல் (கட்டமைப்புள்ள வினவு மொழி) கட்டளைகளை ஏற்று செயற்படுத்தகூடியவை.

மேற்கோள்கள்

தரவுத்தளங்கள்
பிரித்தானியத் தமிழர்

1960 தொடக்கமே கல்வி, தொழில் வாய்ப்புகளை நாடி தமிழர்கள் ஐக்கிய இராச்சியம் அல்லது பிரிட்டனுக்கு புலம் பெயர்ந்தார்கள்.  1983 இலங்கை கலவரங்களுக்கு பின்னர் கூடிய தொகையினர் பிரிட்டனுக்கு புலம்பெயர்ந்தார்கள்.  இன்று ஏறத்தாழ 150 000 - 200 000 தமிழர்கள் பிரிட்டனில் வாழ்கின்றனர்.  இவர்களில் பெரும்பாலனவர்கள் இலங்கைத் தமிழர்கள் ஆவார்.

வெளி இணைப்புகள் 
 Tamil Culture - Britain 
 https://tamilnation.org/diaspora/unitedkingdom.htm
 http://www.uktamilnews.com/
 http://www.tamilhousing.org.uk/
 British Tamil Forum

பிரித்தானியத் தமிழர்
தருக்கப் படலை

தருக்க உள்ளீடுகளை எடுத்து, செயற்படுத்தி, தர்க்க ரீதியிலான விடையை அல்லது வெளியீடுடைத் தருவதே தர்க்க படலை ஆகும். ஒரு தருக்க படலையின் வெளியீட்டை இன்னொரு தருக்க படலையின் உள்ளீடாக பயன்படுத்த முடியும். இவ்வாறு பல தர்க்க படலைகளை இணைத்து சிக்கலான தர்க்க செயற்பாடுகளை நிகழ்த்த முடியும். நிலைமாற்றியில் இருந்து கணினி வரை பல கருவிகள் தர்க்க செயற்பாடுகளையே அடிப்படையாக கொண்டவை.

உம், அல்லது, இல்லை ஆகியவை அடிப்படை தருக்க படலைகள் ஆகும்.

தருக்கப்படலைகள் பின்வரும் சாதனங்களில் பயன்படுத்தப்படுகின்றன. 
 முழுக்கூட்டி (Full adder)
 அரைக்கூட்டி (Half adder)
 இலக்க எண்ணி (Digital counter)
 பதிவகங்கள் (registers)
 பல்சேர்ப்பி (Multiplexer)
 ஸ்கிமிட் துவக்கி (Schmitt trigger)

உண்மை அட்டவணை

மேற்கோள்கள்

தருக்கப் படலைகள்
காடின் 12 விதிகள்

காடின் 12 விதிகள் (Codd's 12 rules) என்பது தகவல்தளத்திற்கான தொடர்புசால் அமைப்பு வல்லுநரான‌ எட்கர் எப். காட் என்பவரால் முன்மொழியப்பட்ட பன்னிரெண்டு விதிமுறைகளின் தொகுப்பாகும். இந்த விதிமுறைகள், தகவல்தள நிர்வாக அமைப்பை (DBMS) ஒரு தொடர்புசால் தகவல்தள நிர்வாக அமைப்பாகக்(RDBMS) கருதுவதற்கு என்னத் தேவை என்பதை வரையறைச் செய்வதற்காக உருவாக்கப்பட்டது.

விதிகள்
விதி 1: தகவல் விதி:
தரவுத் தளத்தில் உள்ள தகவல்கள் ஓரே ஒரு வழிமுறையில் மாத்திரமே பிரதிநிதித்துவப்படுத்த வேண்டும் அதாவது நிரல் மற்றும் நிரைகளில் மாத்திரமே அதன் பெறுமதிகள் இருத்தல் வேண்டும்.

விதி 2:நிர்ணயிக்கப்பட்ட அணுக்க விதி
எல்லாத் தரவுகளும் ஐயம் (சந்தேகம்) எதுவும் இன்றி அணுகலாம். இது தகவற் தளங்களில் உள்ள பிரதான சாவி (Primary Key) ஐயே வேறொரு வகையில் விளக்குகின்றது.

மேற்கோள்கள்

கணினிப் பிணையமாக்கம்
தரவுத்தளங்கள்
யார் (நீள அலகு)

யார் (yard) என்பது, இம்பீரியல் அலகு முறை, ஆங்கில அலகு முறை, ஐக்கிய அமெரிக்க அலகு முறை ஆகிய அலகு முறைகளில் பயன்படும் ஒரு நீள அலகு ஆகும். பெயர் ஒன்றாக இருப்பினும், எல்லா முறைகளிலுமே இதன் அளவு ஒன்றுக்கொன்று சமமானது அல்ல. மிகப் பொதுவாகப் பயன்படுத்தப்படும் யார், அனைத்துலக யார் எனப்படுகின்றது. இது வரைவிலக்கணப்படி 0.9144 மீட்டருக்குச் சமமானது.

இந்த அலகு, அமெரிக்கா, கனடா ஆகிய நாடுகளில் காற்பந்து விளையாட்டுக்கான களத்தின் நீள அளவுகளைக் குறிக்கப் பயன்படுகின்றது. மீட்டர் அளவு முறையின் அறிமுகத்துக்கு முன்னர் இந்தியா, இலங்கை போன்ற நாடுகளில், துணி வகைகளின் அளவுகள் யார் அலகிலேயே அளக்கப்பட்டன.

பிற அலகுகளுடனான தொடர்பு 

இம்பீரியல் அலகு முறையில் பல்வேறு அலகுகளுக்கும் யார் அலகுக்கும் இடையிலான தொடர்புகள்:

 1 யார் = 3 அடி
 1 யார் = 36 அங்குலம்
 22 யார் = 1 சங்கிலி
 1760 யார் = 1 மைல்

மீட்டர் அலகு முறையில் பல்வேறு அலகுகளுக்கும் யார் அலகுக்கும் இடையிலான தொடர்புகள்:

 1 யார் = 0.9144 மீட்டர்
 1 யார் = 91 சதம மீட்டர்
 1609 யார் = 1 கிலோமீட்டர்

வேறு சில அலகுகளுக்கும் யார் அலகுக்கும் இடையிலான தொடர்புகள்:

 1 யார் = 4 சாண்
 1 யார் = 2 முழம்

அலகுகள்
பிரித்தானிய அலகுகள்

மேற்கோள்கள்

ca:Vara
மருத்துவக் கருவிகளின் பட்டியல்

மருத்துவ கருவிகள் நோயை கண்டுபிடிக்கவும் குணமாக்கவும் உதவுகின்றன.

 வெப்ப அளவி (அல்லது) வெப்பமானி
 இதய துடிப்பலைஅளவி (ECG)
 மூளை மின்னலை வரைவி (EEG)
 புதிர்க்கதிர் படக்கருவி (எக்ஸ்-கதிர் படக்கருவி]]
 குழாய் உள்நோக்கி (Endoscopy)
மூளை மேற்படல மின்னலை வரைவி (ECoG)
 கணிக்கப்பட்ட குறுக்குவெட்டு வரைவி வரிக் கண்ணோட்டம் 
 மீயொலி வாருதல்
 Magnetic resonance imaging
 Artificial pacemaker
 Electronic heart - இயந்திர இதயம்
 செவிப்பறை நோக்கி 

மருத்துவக் கருவிகள்
நிகழ்படக்கருவி

நிகழ்படக்கருவி ஒரு காட்சியை நிகழ்படமாக ஒலியுடன் சேர்த்துப் பதிவு செய்யும் ஒரு இலத்திரனியல் கருவி ஆகும். நிகழ்ச்சிகளை அசைவற்ற படிமங்களாக தொடர்ச்சியாக வேகமாகப் பதிவு செய்வதன் மூலம் நிகழ்படங்கள் உருவாகின்றன.

ஆரம்பத்தில் analog கருவிகளாக இருந்த நிகழ்படக்கருவிகள் இன்று பெரும்பாலும் இலக்கமுறை கருவிகளாகவே உற்பத்தி செய்யப்படுகின்றன.

மேற்கோள்கள்

நிகழ்படம்
முள்ளும் மலரும்

முள்ளும் மலரும் (Mullum Malarum) 1978 ஆம் ஆண்டு வெளிவந்த தமிழ்த் திரைப்படமாகும். மகேந்திரன் திரைக்கதை, வசனம், இயக்கத்தில் வெளிவந்த இத்திரைப்படம்  கல்கி இதழில் தொடர் கதையாக உமாசந்திரன் எழுதிய முள்ளும் மலரும் நாவலின் கதையை மையமாக வைத்து தயாரிக்கப்பட்டது. 1967 ஆம் ஆண்டு கல்கி இதழின் வெள்ளி விழாப் போட்டியில் முதல் பரிசு பெற்ற நாவல் முள்ளும் மலரும். இப்படத்தில் ரஜினிகாந்த், ஷோபா ஆகியோர் நடித்தனர். முக்கிய வேடத்தில் சரத்பாபு, படாபட் ஜெயலட்சுமி நடித்தனர். இளையராஜா இசையமைத்தார். ஒளிப்பதிவு செய்தவர் பாலுமகேந்திரா.

நடிகர்கள் 
 ரஜினிகாந்த் 
 படாபட் ஜெயலட்சுமி
 ஷோபா
 சரத்பாபு

பாடல்கள் 
இப்படத்திற்கு இளையராஜா இசையமைத்தார்.

விருதுகள் 
 1978 ஆம் ஆண்டுக்கான சிறந்த திரைப்படத்துக்கான தமிழக அரசின் திரைப்பட விருது

மேற்கோள்கள்

வெளி இணைப்புகள் 
சர்வதேச திரைப்படத் தரவுத் தளத்தில்

1978 தமிழ்த் திரைப்படங்கள்
இந்தியத் தமிழ்த் திரைப்படங்கள்
ரசினிகாந்து நடித்துள்ள திரைப்படங்கள்
இளையராஜா இசையமைத்த திரைப்படங்கள்
இந்திய நாடகத் திரைப்படங்கள்
அறிமுக இயக்குநர் திரைப்படங்கள்
மகேந்திரன் இயக்கிய திரைப்படங்கள்
சரத் பாபு நடித்த திரைப்படங்கள்
நாவல் நெட்வேர்

நெட்வெயார் ஓர் நாவல் நிறுவனத்தினால் விருத்திசெய்யப்பட்ட ஓர் வலையமைப்பு இயங்குதளம் ஆகும்.

வரலாறு
நெட்வெயார் மிகவும் இலகுவான ஓர் சித்தாந்ததின் அடிப்படையிலேயே விருத்தி செய்யப்பட்டது அதாவது வன்வட்டினைப் (ஹாட்டிஸ்க்) பகிர்வதற்கு மாறாக கோப்புக்களைப் பகிர்தல் என்னும் எண்ணக்கருவுடனேயே ஆரம்பிக்கப்பட்டது. 1983 இல் நெட்வெயாரின் முதலாவது பதிப்பானது வெளிவந்தது. அக்காலத்தில் இதன் போட்டியாளர்கள் எல்லாருமே நேரடியாகப் பகிரப்பட்ட வன்வட்டினைப் பாவிக்ககூடியதாகவே தமது வலையமைப்பு இயங்குதளங்களை வடிவமைத்தனர். இந்தத் தத்துவங்கள் ஒருகாலத்தில் கணினி ஜாம்பவானாக இருந்த ஐபிஎம் நிறுவனத்தால் 1984 பரிசீலிக்கப்பட்டு ஏற்றுக்கொள்ளப்பட்டமை நாவல் நெட்வேரின் விருத்திக்கு வித்திட்டது.

நாவல் நெட்வேரில் வன்வட்டின் இடமானது டாஸ் இயங்குதளம் போன்று நெட்வெயார் வொல்லியூம் ஆகப் பகிரப்பட்டது.

பிணைய மென்பொருட்கள்

மேற்கோள்கள்
ஒகைய்யோ மாநிலப் பல்கலைக்கழகம்

ஓ. எசு. இயூ. (OSU) என்று பொதுவாக அழைக்கப்படும் ஒகைய்யோ மாநிலப் பல்கலைக்கழகம் (The Ohio State University), ஐக்கிய அமெரிக்காவின் ஒகைய்யோ மாநிலத்தின் அரசு சார்பு பல்கலைக்கழகமாகும்.

குறிப்புகள்

வெளி இணைப்புகள் 
 ஒகைய்யோ மாநிலப் பல்கலைக்கழக இணையத்தளம்

ஐக்கிய அமெரிக்கப் பல்கலைக்கழகங்கள்
பஃபலோ (நியூ யோர்க்)

பஃபலோ (Buffalo) ஐக்கிய அமெரிக்காவின் நியூ யோர்க் மாநிலத்திலுள்ள ஒரு பிரதான நகரமாகும். நயாகரா நீர்வீழ்ச்சி இன்நகரின் 27 கிமீ தள்ளி அமைந்துள்ளன.

குறிப்புகள்

அமெரிக்க நகரங்கள்
நியூ யோர்க் மாநில நகரங்கள்
மைக்கேல் ஹசி

மைக்கல் எட்வர்டு கில்லீன் அசி (Michael Edward Killeen Hussey  - பி. 27 மே 1975)  பரவலாக மைக் ஹசி என அறியப்படும் இவர் முன்னாள் ஆத்திரேலியத் துடுப்பாட்ட அணி வீரர். மிஸ்டர் கிரிக்கெட் எனும் புனைபெயரால் பரவலாக அறியப்படுபவர். ஓரளவு வயதான பின்னரேயே ஆத்திரேலிய அணியில் இடம்பிடித்தார்.

ஒருநாள் பன்னாட்டுத் துடுப்பாட்டப் போட்டிகளில் 28 ஆவது வயதிலும், தேர்வுத் துடுப்பாட்டப் போட்டிகளில் தனது 30 ஆவது வயதிலும் அறிமுகமானார். இவர் பன்னாட்டு ஆட்டங்களில் அறிமுகமாகும் முன்னர் முதல்-தர ஆட்டங்களில் 15,313 ஓட்டங்கள் எடுத்திருந்தார்

அதிக வயதில் துடுப்பாட்டப் போட்டிகளில் அறிமுகமானாலும் சிறப்பான திறனை வெளிப்படுத்தினார்.2006 ஆம் ஆண்டின் பன்னாட்டுத் துடுப்பாட்ட அவையின்ஒருநாள் துடுப்பாட்ட வீரர்களுக்கான தரவரிசையில் முதல் இடம் பிடித்தார்

முதல்தர துடுப்பாட்டப் போட்டிகளில் வெஸ்டர்ன் வாரியர்ஸ் அணிக்காக விளையாடினார். மேலும் இங்கிலாந்தில் உள்ள மூன்று மாகாணத் துடுப்பாட்ட சங்கங்களின் சார்பாக விளையாடினார். இந்தியன் பிரீமியர் லீக் போட்டிகளில் சென்னை சூப்பர் கிங்ஸ் அணிக்காக விளையாடினார். டிசம்பர் 29,2012 அன்று சர்வதேச போட்டிகளில் இருந்து ஓய்வு பெறுவதாக அறிவித்தார். 2015 ஆம் ஆண்டின் பிக்பாஷ் போட்டிகளோடு அனைத்து வடிவப் போட்டிகளில் இருந்தும் ஓய்வு பெற்றார்.

சர்வதேச போட்டிகள் 
ஒருநாள் பன்னாட்டுத் துடுப்பாட்டம்

பெப்ரவரி 1, 2004 இல் பெர்த்தில் நடைபெற்ற இந்தியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டத்தில் அறிமுகம் ஆனார். அந்தப் போட்டியில் ஆட்டமிழக்காமல் 17 ஒட்டங்களை எடுத்து 5 இலக்குகள் வித்தியாசத்தில்  அணி வெற்றி பெற  உதவினார்.

அகடோபர் 9, 2005 ஆம் ஆண்டில் தென்னாப்பிரிக்கத் துடுப்பாட்ட அணிக்கு எதிரான சூப்பர் சீரிசின் மூன்றாவது போட்டியில் மகாயா நிதினி வீசிய பந்தை விளையாட்டு அரங்கத்தின் கூரையின் மேல் அடித்தார்.பெப்ரவரி 6, 2006 ஆம் ஆண்டிற்கான ஒருநாள் பன்னாட்டுத் துடுப்பாட்ட சிறந்த ஆத்திரேலிய வீரருக்கான ஆலன் பார்டர் பதக்கத்திற்கான வாக்கெடுப்பில் அடம் கில்கிறிஸ்ற், ஆண்ட்ரு சைமண்ட்ஸ், பிறெட் லீ மற்றும் இவரும் தலா 22 வாக்குகள் பெற்றனர்.

சைமண்ட்ஸ் குடி போதையில் இருந்த குற்றச்சாட்டு காரணமாக அவர் தகுதிநீக்கம் பெற்றார். அதன்பின் நடந்த வாக்கெடுப்பில் அடம் கில்கிறிஸ்ற், பிறெட் லீ ஆகியோரை விட அதிக வாக்குகள் பெற்று ஆலன்பார்டர் பதக்கம் பெற்றார். நவம்பர், 2006 இல் மும்பையில்  நடைபெற்ற பன்னாட்டுத் துடுப்பாட்ட அவை விருது வழங்கும் விழாவில் ஒருநாள் பன்னாட்டுத் துடுப்பாட்ட சிறந்த வீரருக்கான விருதைப் பெற்றார். மேலும் 2016 ஆம் ஆண்டிற்கான உலக லெவன் அணியில் 12 ஆவது வீரராக இடம்பெற்றார்.

ஆத்திரேலியத் துடுப்பாட்ட வாரியத்தின் சுழல்முறை தலைவர் திட்டத்தினால் கோலாலம்பூரில் நடைபெற்ற மேற்கிந்தியத் தீவுகள் அணிக்கு எதிரான போட்டித் தொடரில்

ரிக்கிபாண்டிங்கிற்குப் பதிலாக மைக் ஹசி

தலைவராக நியமிக்கப்பட்டார். இந்தப் போட்டியில் துவக்க வீரர்கள் விரைவில் ஆட்டமிழக்க பிராட் ஹாடினுடன் இனைந்து 165 ஓட்டங்கள் சேர்த்தார். ஒருநாள் பன்னாட்டுத் துடுப்பாட்டப் போட்டியில் 6 வது இலக்கிற்கு அதிக ஓட்டங்கள் சேர்த்த இணை எனும் சாதனையைப் படைத்தனர்.

.

குறிப்புதவி

ஆத்திரேலியத் துடுப்பாட்டக்காரர்கள்
நார்தாம்ப்டன்சையர் துடுப்பாட்டக்காரர்கள்
டர்ஹாம் துடுப்பாட்டக்காரர்கள்
1975 பிறப்புகள்
வாழும் நபர்கள்
கிலெளசெஸ்டர்சையர் துடுப்பாட்டக்காரர்கள்
அமாரே ஸ்டெளடமையர்

அமாரே கர்சரெஸ் ஸ்டெளடமையர் (ஆங்கிலம்:Amare Carsares Stoudemire, பிறப்பு - நவம்பர் 16, 1982) அமெரிக்கா கூடைப்பந்து ஆட்டக்காரர் ஆவார். இவர் என். பி. ஏ.-இல் பீனிக்ஸ் சன்ஸ் என்ற அணியில் விளையாடுகிறார்.

மேற்கோள்கள்

கூடைப்பந்து விளையாட்டு வீரர்கள்
ஆபிரிக்க அமெரிக்க விளையாட்டு வீரர்கள்
1982 பிறப்புகள்
வாழும் நபர்கள்
ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
நொடோரியஸ் பி.ஐ.ஜி

த நொடோரியஸ் பி.ஐ.ஜி. (The Notorious B.I.G.) அல்லது பிகி ஸ்மால்ஸ் (Biggie Smalls) அல்லது பிக் பாப்பா (Big Poppa), என்றழைக்கப்படும் கிரிஸ்தஃபர் ஜார்ஜ் லடோர் வாலஸ் (Christopher George Latore Wallace), அமெரிக்காவின் புகழ்பெற்ற ராப் இசைக் கலைஞர் ஆவார். நியூயார்க் நகரத்தில் பிறந்து வளந்தார். ராப் இசை உலகத்திற்கு வருவதற்கு முன் 1980களில் போதைப் பொருள் விற்பவராக இருந்த பிகி அதை 1992ல் கைவிட்டு இசைத்துறையில் நுழைந்தவர். 1994ல் இவர் முதலாம் ஆல்பம், ரெடி டு டை, படைத்து ஹிப் ஹாப்பில் புகழுக்கு வந்தார். இந்த ஆண்டு நவம்பர் மாதத்தில் பிகியின் முன்னாள் நண்பர் டூபாக் ஷகூர் ஐந்து முறை துப்பாக்கிச் சூட்டிற்கு உள்ளானார். டூபாக் இந்த செயலை பிகி மேல் குற்றம் சாட்டினார். இவர்களின் எதிரிடை முளைத்து மேற்கு கடற்கரை ராப் பாடகர்களுக்கும் கிழக்கு கடற்கரை ராப் பாடகர்களுக்கும் ஒரு உக்கிரமான எதிரிடை இருந்தது. இதனால் 1996ல் செப்டம்பர் மாதத்தில் டூபாக் சுட்டுக்கொல்லப்பட்டு காலமானார்; 6 மாதங்களுக்கு பிறகு, பிகி சுட்டுக்கொல்லப்பட்டு காலமானார். இந்த இரண்டு ஆட்கொல்லிகளை இன்று வரை காவல்துறை கண்டுபிடிக்கவில்லை. பிகியின் மரணத்திற்கு 15 நாட்களுக்கு பிறகு இவரின் இரண்டாம் ஆல்பம், "லைஃப் ஆஃப்டர் டெத்", வெளிவந்தது. இன்று வரை இந்த ஆல்பம் 10 மில்லியன் நகல்கள் விற்றுக்கொண்டிருப்பது. பல ராப் ஆராய்ச்சி செய்பவர்கள் இவர் ராப் இசை வரலாற்றில் மிக உயர்ந்த கலைஞர்களில் ஒன்று என்று உறுதிசொல்கிறார்கள்.

ஆல்பங்கள் 
 1994: ரெடி டு டை
 1997: லைஃப் ஆஃப்டர் டெத்
 1999: பார்ன் அகைன்
 2005: டூயெட்ஸ்: த ஃபைனல் சாப்டர்
 2007: கிரேடெஸ்ட் ஹிட்ஸ்

மேற்கோள்கள்

ராப் இசைக் கலைஞர்கள்
ஆபிரிக்க அமெரிக்க இசை கலைஞர்கள்
1972 பிறப்புகள்
1997 இறப்புகள்
ஆப்பலாச்சிக்கோலா பழங்குடி

ஆப்பலாச்சிக்கோலா பழங்குடி, கிறீக் இனக்குழுவினரோடு உறவுடையவர்களாக இருந்த ஒரு தொல்குடி அமெரிக்கப் பழங்குடி ஆகும். இவர்களைப் பல்லச்சக்கோலா எனவும் அழைப்பதுண்டு. அவர்கள் ஹிச்சித்தி மொழிக்கு இனமான முஸ்கோஜிய மொழிகளுள் ஒன்றைப் பேசினார்கள். இவர்கள் ஆப்பலாச்சிக்கோலா ஆற்றோரமாக வாழ்ந்தனர்.

1706 ஆம் ஆண்டளவில் சில ஆப்பலாச்சிக்கோலா மக்கள் ஆப்பலாச்சிக்கோலா ஆற்றுப் பகுதியில் இருந்து தென் கரோலினா குடியிருப்புக்கு அண்மையில் உள்ள சாவன்னா ஆற்றுப் பகுதிக்குச் சென்றனர். 1706 ஆம் ஆண்டில் எடுக்கப்பட்ட ஒரு கணக்கெடுப்பின்படி, சாவன்னா ஆற்றுப் பகுதி ஆப்பலாச்சிக்கோலாக்கள் 80 பேர் சாவன்னா ஆற்றிலிருந்து 20 மைல் தூரத்தில் உள்ள ஒரு ஊரில் குடியேறியிருந்தனர். ஜான் பார்ண்வெல் என்பவர் 1715 இல் கூடிய திருத்தமான கணக்கெடுப்பொன்றைச் செய்தார். இது சாவன்னா ஆற்று ஆப்பாலாச்சிக்கோலாக்கள் இரண்டு ஊர்களில் வாழ்ந்ததாகக் குறிப்பிடுகிறது. இவற்றில், 64 ஆண்கள், 71 பெண்கள், 42 சிறுவர்கள், 37 சிறுமிகள் உட்பட 214 பேர் வாழ்ந்ததாகத் தெரிகிறது.

1715 ஆம் ஆண்டின் யமாசிப் போரில் இவர்களும் தென் கரோலினா மீதான தாக்குதலில் பங்கேற்றனர். பின்னாளில் இப்போரில் தப்பியவர்கள், மீண்டும், சட்டகூச்சி ஆறு, ஃபிளிண்ட் ஆறு ஆகியவை சந்திக்கும் இடத்திற்கு அருகில், ஆப்பலாச்சிக்கோலா ஆற்றுப் பகுதிக்கு வந்தனர்.

1833 இலும், 1834 இலும் செய்துகொள்ளப்பட்ட இரண்டு இந்தியர் அகற்றல் சட்ட ஒப்பந்தக்களுக்கு அமைய இவர்கள் இன்றைய ஒக்லஹோமாவுக்கு இடம்பெயர்ந்தனர். ஆப்பலாச்சிக்கோலா ஆறு, புளோரிடாவில் உள்ள ஆப்பலாச்சிக்கோலா நகரம் என்பன இவர்களுடைய பெயரைத் தழுவி இடப்பட்ட பெயர்கள் ஆகும்.

மேற்கோள்கள்

அமெரிக்க இனக்குழுக்கள்
டெக்சாஸ் பல்கலைக்கழகம் (ஆஸ்டின்)

டெக்சாஸ் பல்கலைக்கழகம் - ஆஸ்டின் (University of Texas at Austin), ஐக்கிய அமெரிக்காவில் டெக்சாஸ் மாநிலத்தில் ஒரு அரசு சார்பு பல்கலைக்கழகமாகும்.

வெளி இணைப்புகள் 
டெக்சாஸ் பல்கலைக்கழக இணையத்தளம்

மேற்கோள்கள்

ஐக்கிய அமெரிக்கப் பல்கலைக்கழகங்கள்
ஜோர்ஜியா பல்கலைக்கழகம்

ஜோர்ஜியா பல்கலைக்கழகம் (University of Georgia), ஐக்கிய அமெரிக்காவின் ஜோர்ஜியா மாநிலத்தின் ஏத்தன்ஸ் நகரத்தில் அமைந்துள்ள அரசு சார்பு பல்கலைக்கழகமாகும்.

வெளி இணைப்புகள் 
 ஜோர்ஜியா பல்கலைக்கழக இணையத்தளம்

மேற்கோள்கள்

ஐக்கிய அமெரிக்கப் பல்கலைக்கழகங்கள்
ஜெய்-சி

ஜெய்-சி (Jay-Z), என்றழைக்கப்படும் ஷான் கோரி கார்டர் (Shawn Corey Carter), அமெரிக்காவின் புகழ்பெற்ற ராப் இசைக் கலைஞர் ஆவார். நியூயார்க் நகரத்தில் பிறந்து வளந்தவர். சிறுவயதிலேயே இவர் இசையில் அக்கறைப்பட்டார். 1989 முதல் 1995 வரை வேறு ராப்பர்களின் பாடல்களில் சில கவிதைகளை படைத்தார். 1996இல் வேறு ரெக்கொர்ட் நிறுவனத்தை சேரர்த்துக்கு பதில் தன் ரெக்கொர்ட் நிறுவனம், ராக்-அ-ஃபெல்லா, நிறுத்தார். இதின் மூலம் இவரின் முதலாம் ஆல்பம், ரீசனபில் டவுட், படைத்து புகழுக்கு வந்தார். 1996 முதல் 2007 வரை 11 ஆல்பம்களை படைத்த ஜெய்-சி ராப் உலகத்தில் மிகவும் செல்வந்தராவார். 7 தடவை கிராமி விருதை வெற்றிபெற்ற ஜெய்-சி ராப் இசைத் தவிர நியூயார்க் நகரத்தில் 40/40 க்ளப்பின் உடைமைக்காரர், நியூ ஜெர்சி நெட்ஸ் கூடைப்பந்து அணியின் ஒரு உடைமைக்காரர் ஆவார். இவரின் மனைவி புகழ்பெற்ற ஆர் & பி பாடகர் பியான்சே நோல்ஸ் ஆவார்.

ஆல்பம்கள் 
 1996: ரீசனபில் டவுட்
 1997: இன் மை லைஃப்டைம், வால்யும் 1
 1998: வால்யும் 2: ஹார்டு நாக் லைஃப்
 1998: ஸ்ட்ரீட்ஸ் இஸ் வாச்சிங் (மற்ற ராப்பர்கள் கூட)
 1999: வால்யும் 3: லைஃப் & டைம்ஸ் ஆஃப் ஷான் கார்டர்
 2000: த டைனஸ்டி ராக் லா ஃபமிலியா
 2001: த புளூப்பிரிண்ட்
 2002: த பெஸ்ட் ஆஃப் போத் வேல்ட்ஸ் (ஆர். கெலி கூட)
 2002: த புளூப்பிரிண்ட் 2: த கிஃப்ட் & த கர்ஸ்
 2003: த ப்ளாக் ஆல்பம்
 2004: அன்ஃபினிஷ்ட் பிஸ்னஸ் (ஆர். கெலி கூட)
 2004: கொலிஷன் கோர்ஸ் (லின்கின் பார்க் கூட)
 2006: கிங்டம் கம்
 2007: அமெரிக்கன் கேங்ஸ்டர்

மேற்கோள்கள்

ராப் இசைக் கலைஞர்கள்
ஆபிரிக்க அமெரிக்க இசை கலைஞர்கள்
1969 பிறப்புகள்
வாழும் நபர்கள்
இருபத்தொராம் நூற்றாண்டு அமெரிக்க எழுத்தாளர்கள்
ஒக்லஹோமா சொக்ட்டோ தேசம்

ஒக்லஹோமா சொக்ட்டோ தேசம், ஐக்கிய அமெரிக்கா, ஒக்லஹோமா ஆகியவற்றின் அரசுகளுடன் சிறப்புத் தொடர்புகளைப் பேணிவருகின்ற பகுதியளவு தன்னாட்சி ஒரு பகுதி ஆகும். இங்கே சுமார் 250,000 மக்கள் வாழ்கின்றனர். சொக்ட்டோ தேசத்தின் தலைமையகம் ஒக்லஹோமாவின் துரந்த் நகரில் அமைந்துள்ளது. ஒக்லஹோமாவின் துஷ்கஹோமாவில் உள்ள வரலாற்றுச் சிறப்புமிக்க கவுன்சில் ஹவுஸ் இன்று சொக்ட்டோ அருங்காட்சியகத்தையும், நீதித்துறையின் நீதிமன்றத் தொகுதியையும் கொண்டுள்ளது. சொக்ட்டோ தேசம், ஒக்லஹோமா சொக்ட்டோக்கள் எனப்படும் தொல்குடி அமெரிக்கர்களின் இன்றைய தாயகமாக உள்ளது. இவர்கள் 1831 க்கும் 1838 க்கும் இடையில் அவர்களில் மூலத் தாயகப் பகுதிகளிலிருந்து பலவந்தமாக ஒக்லஹோமாவின் இப்பகுதிக்கு அகற்றப்பட்டனர். இங்கே அவர்கள், ஒக்லஹோமா சொக்ட்டோ தேசம் என்ற பெயரில் ஒழுங்குபடுத்தப்பட்டனர். இவ் வெளியேற்றம் 20 ஆம் நூற்றாண்டுத் தொடக்கம் வரை தொடர்ந்ததாகச் சொல்லப்படுகிறது. 1903 ஆம் ஆண்டில் 300 சொக்ட்டோக்கள் ஒக்லஹோமா சொக்ட்டோ தேசத்துக்கு அனுப்பப்பட்டதாகத் தெரிகிறது.

புவியியல்
ஒக்லஹோமா சொக்ட்டோ தேசம் சுமார் 11,020 சதுரமைல் (28,500 கிமீ2) பரப்பளவு கொண்டது. இதில், தென்கிழக்கு ஒக்லஹோமாவிலுள்ள 10 1/2 கவுண்டிகள் அடங்கியுள்ளன. இவை அட்டோக்கா கவுண்டி, பிரையன் கவுண்டி, சொக்ட்டோ கவுண்டி, கோல் கவுண்டி, ஹஸ்கெல் கவுண்டி, ஹியூகெஸ் கவுண்டியின் அரைப்பகுதி, லாட்டிமெர் கவுண்டி, லே புளோர் கவுண்டி, மக்கர்ட்டன் கவுண்டி, பிட்ஸ்பர்க் கவுண்டி, புஷ்மத்தாஹா கவுண்டி என்பனவாகும்.

அரசு
இத் தேசத்தின் பழங்குடித் தலைமையகம், ஒக்லஹோமாவின் தூரத்தில், மூன்று மாடிக் கட்டிடங்களையும், ஒரு தளக் கட்டிடங்களையும் கொண்ட ஒரு கட்டிடத் தொகுதியில் அமைந்துள்ளது. சொக்ட்டோ பழங்குடி, சொக்ட்டோ தேச அரசியலமைப்பினால், ஆளப்படுகின்றது. இந்த அரசியலமைப்பு, 1984 ஜூன் 9 ஆம் தேதி மக்களால் ஏற்றுக்கொள்ளப்பட்டது. இந்த அரசியலமைப்பின் கீழ், அரசின் நிறைவேற்றுப் பிரிவு, சட்டவாக்கப் பிரிவு, நீதிப் பிரிவு என்னும் பிரிவுகள் அமைக்கப்பட்டுள்ளன. சொக்ட்டோப் பழங்குடிகளின் தலைவர் நான்கு வருடங்களுக்கு ஒரு தடவை மக்களால் தெரிந்தெடுக்கப்படுகிறார். இவர் பழங்குடிப் பேரவையின் (Tribal Council) வாக்களிக்கும் உரிமையுள்ள ஒரு உறுப்பினர் அல்ல. பழங்குடியின் சட்டவாக்க அதிகாரம் 12 உறுப்பினரைக் கொண்ட பழங்குடிப் பேரவையிடம் உள்ளது. இந்தப் பேரவை உறுப்பினர்கள் சொக்ட்டோ மக்களால் தேர்வு செய்யப்படுகின்றனர்.

இவற்றையும் பார்க்கவும்

 கண்ணீர்த் தடங்கள்
 ஐந்து நாகரிகமுற்ற பழங்குடிகள்

வெளியிணைப்புக்கள்
 சொக்ட்டோ தேச இணையத்தளம்

மேற்கோள்கள்

அமெரிக்க இனக்குழுக்கள்
1857

1857 (MDCCCLVII) ஒரு வியாழக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் செவ்வாய்க்கிழமையில் ஆரம்பமான ஒரு சாதாரண ஆண்டாகும்.

நிகழ்வுகள் 
 ஜனவரி 7 - கடைசி முகலாய அரசர் பகதூர் ஷா மீது விசாரணை
 ஜனவரி 9 - கலிபோர்னியாவில் பார்க்ஃபீல்ட் என்ற இடத்தில் 7.9 ரிக்டர் நிலநடுக்கம் ஏற்பட்டது.
 மார்ச் 3 - ஐக்கிய இராச்சியம் மற்றும் பிரான்ஸ் சீனா மீது போரை அறிவித்தன.
 மார்ச் 21 - ஜப்பான், டோக்கியோவில் நிகழ்ந்த நிலநடுக்கத்தில் 100,000 க்கும் அதிகமானோர் கொல்லப்பட்டனர்.
 மார்ச் 23 - எலிஷா ஓட்டிசின் முதலாவது உயர்த்தி (elevator) நியூயோர்க் நகரில் அமைக்கப்பட்டது.
 மார்ச் 25 - ஒலியை முதன் முதலில் பதிவு செய்யும் போனாட்டோகிராஃப் என்ற கருவியை பிரெஞ்சுக்காரரான லியோன் ஸ்கொட் கண்டுபிடித்து காப்புரிமம் பெற்றார்.
 மே 1 - யாழ்ப்பாண நகரில் முதலியார் சந்தியாகுப்பிள்ளை என்பவரால் தனியார் தமிழ்ப் பள்ளி ஒன்று தொடங்கப்பட்டது.
 மே 10 - சிப்பாய்க்கலகம்: பிரித்தானிய கிழக்கிந்தியக் கம்பனியின் சிப்பாய்கள் தமது பிரித்தானிய அதிகாரிகளுக்கெதிராக கிளர்ச்சியை ஆரம்பித்தனர். மே 11 இல் டில்லியைக் கைப்பற்றினர்.
 ஜூன் 1 - ஆணல்ட் சதாசிவம்பிள்ளை உதயதாரகை இதழின் ஆசிரியராக கரோல் விஸ்வநாதபிள்ளையிடம் இருந்து பொறுப்பேற்றார்.
 ஜூலை 15 - சிப்பாய்க்கலகம்: கான்பூரில் இரண்டாவது படுகொலைகள் இடம்பெற்றன.
 ஆகஸ்ட் - கல்கத்தா பல்கலைக்கழகம் ஆரம்பிக்கப்பட்டது.
 செப்டம்பர் 11 - யூட்டாவில் மெடோஸ் மலை படுகொலைகள் இடம்பெற்றன. நூற்றுக்கும் அதிகமான ஆர்கன்சஸ் குடியேற்றவாசிகள் கொல்லப்பட்டனர்.
 செப்டம்பர் 12 - வட கரோலினாவில் அமெரிக்கக் கப்பலொன்று மூழ்கியதில் 425 பேர் கொல்லப்பட்டனர்.
 அக்டோபர் 24 - உலகின் முதலாவது காற்பந்தாட்ட அணியான ஷெஃபீல்ட் காற்பந்தாட்ட அணி இங்கிலாந்தில் ஆரம்பிக்கப்பட்டது.
 நவம்பர் - கொழும்பு பொன்னம்பலவாணேஸ்வரர் கோயில் அமைக்கப்பட்டது.
 டிசம்பர் 16 - இத்தாலியின் நேப்பில்சில் இடம்பெற்ற 6.9 நிலநடுக்கம் 11,000 பேரைக் கொன்றது.
 டிசம்பர் 31 - கனடாவின் தலைநகராக ஒட்டாவா நகரை எலிசபெத் மகாராணி தெரிவு செய்தார்.

நாள் அறியப்படாதவை 
 பிரித்தானியாவில் நாடாளுமன்ற அனுமதி இன்றி மணமுறிவு செய்வது சட்டபூர்வமாக்கப்பட்டது.
 ஹாலிவூட் அமைக்கப்பட்டது.
 பம்பாய் பல்கலைக்கழகம் ஆரம்பிக்கப்பட்டது.
 முகலாயப் பேரரசு பிரித்தானியரால் அழிக்கப்பட்டது.

பிறப்புகள் 
 பெப்ரவரி 22 - பேடன் பவல், சாரணர் இயக்க நிறுவனர் (இ. 1941)

இறப்புகள் 
 ஜூலை 26 - ஒராசியோ பெட்டாச்சினி, யாழ்ப்பாணம் ஆயர்

1857 நாட்காட்டி

மேற்கோள்கள்
வாஷிங்டன் பல்கலைக்கழகம்

வாஷிங்டன் பல்கலைக்கழகம் (University of Washington), ஐக்கிய அமெரிக்காவின் வாஷிங்டன் மாநிலத்தின் அரசு சார்பு பல்கலைக்கழகமாகும்.

மேற்கோள்கள்

வெளி இணைப்புகள் 
 வாஷிங்டன் பல்கலைக்கழக இணையத்தளம்

ஐக்கிய அமெரிக்கப் பல்கலைக்கழகங்கள்
செயின்ட் லூயிஸ் (மிசோரி)

செயின்ட் லூயிஸ் (St. Louis) ஐக்கிய அமெரிக்காவின் மிசோரி மாநிலத்திலுள்ள ஒரு பிரதான நகரமாகும்.

அமெரிக்க நகரங்கள்
மிசோரி

br:Saint-Louis
கேன்சஸ் நகரம் (மிசூரி)

கேன்சஸ் நகரம் (Kansas City) என்பது அமெரிக்காவின் மிசோரி மாநிலத்தின் மிகப்பெரிய நகரம் ஆகும்.

மேற்கோள்கள் 

அமெரிக்க நகரங்கள்
மிசோரி
எம். நைட் சியாமளன்

எம். நைட் ஷியாமளன் அல்லது மனோஜ் நெல்லியாட்டு ஷியாமளன்(பிறப்பு ஆகஸ்டு 6, 1970, மாஹே, இந்தியா) புகழ்பெற்ற ஹாலிவுட் இயக்குநர் ஆவார். இவரின் முதலாம் ஹாலிவுட் திரைப்படம், த சிக்ஸ்த் சென்ஸ், ஆறு ஆஸ்கர் விருதுகளிற்குப் பரிந்துரைக்கப்பட்டது. இவர் மாஹேயில் ஒரு மலையாளி அப்பாவுக்கும் ஒரு தமிழ் அம்மாவுக்கும் பிறந்து பிலடெல்பியாவின் ஒரு புறநகரத்தில் வளர்ந்தார்.

இயக்கிய படங்கள் 
 ப்ரெயிங் வித் ஏங்கர் (1992)
 வைட் அவேக் (1998)
 த சிக்ஸ்த் சென்ஸ் (1999)
 அன்பிரேக்கபில் (2000)
 சைன்ஸ் (2002)
 த வில்லெஜ் (2004)
 லேடி இன் த வாட்டர் (2006)
 அவதார்: த லாஸ்ட் ஏயர்பென்டர் (2008)
 த ஹாப்பெனிங் (2008)
 அபாய கிரகம் (2013)

மேற்கோள்கள்

திரைப்பட இயக்குநர்கள்
இந்திய அமெரிக்கர்கள்
அமெரிக்கத் தமிழர்
1970 பிறப்புகள்
வாழும் நபர்கள்
அமெரிக்கத் திரைப்படத் தயாரிப்பாளர்கள்
பத்மசிறீ விருது பெற்ற கலைத் துறையினர்
கரான் பட்லர்

ஜேம்ஸ் கரான் பட்லர் (ஆங்கிலம்:James Caron Butler, பிறப்பு - மார்ச் 13, 1980) அமெரிக்கா கூடைப்பந்து ஆட்டக்காரர் ஆவார். இவர் என். பி. ஏ.-இல் வாஷிங்டன் விசர்ட்ஸ் என்ற அணியில் விளையாடுகிறார்.

மேற்கோள்கள்

கூடைப்பந்து விளையாட்டு வீரர்கள்
ஆபிரிக்க அமெரிக்க விளையாட்டு வீரர்கள்
1980 பிறப்புகள்
வாழும் நபர்கள்
ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
123 உடன்படிக்கை

123 உடன்படிக்கை என்பது 1954ஆம் ஆண்டு ஐக்கிய அமெரிக்கா இயற்றிய அணு ஆற்றல் சட்டத்தின் 123வது பகுதியான "மற்றைய நாடுகளுடனான உடன்பாடு" என்ற தலைப்பில் உள்ள உடன்படிக்கையைக் குறிக்கும். இந்த உடன்படிக்கை ஐக்கிய அமெரிக்கா ஏனைய நாடுகளுடன் அணுக்கரு தொடர்பில் ஏற்றுக் கொள்ளும் ஒப்பந்தங்களுக்கான முன் நிபந்தனைகளை வரையறுக்கிறது.

இது வரை, ஐக்கிய அமெரிக்கா கிட்டத்தட்ட 25 நாடுகளுடன் 123-உடன்படிக்கையை ஏற்படுத்திக் கொண்டுள்ளது. அவற்றில் சில:

 மொரோக்கோ
 உக்ரேன்
 ருமேனியா
 ஜப்பான் (with automatic re-processing rights)
 Euratom (with automatic re-processing rights)
 சீனா (with re-processing rights, requiring approval per each request)
 சுவிட்சர்லாந்து
 இந்தியா (உடன்படிக்கையின் வரைவு முடிந்துள்ளது, இந்திய இடதுசாரிக் கட்சிகள் எதிர்ப்புத் தெரிவித்து வருகின்றன)

இவற்றையும் பார்க்கவும் 
 Tarapur Atomic Power Station
 அணுக்கரு ஆற்றலின் அமைதிவழிப் பயனாக்கம் தொடர்பான அமெரிக்க-இந்திய உடன்படிக்கை

மேற்கோள்கள்

இந்தியா
அணுவியல்
பன்னாட்டு ஒப்பந்தங்கள்
அர்கெந்தீனாவின் ஒப்பந்தங்கள்
ஆத்திரேலியாவின் ஒப்பந்தங்கள்
வங்காளதேசத்தின் ஒப்பந்தங்கள்
பிரேசிலின் ஒப்பந்தங்கள்
கனடாவின் ஒப்பந்தங்கள்
கொலம்பியாவின் ஒப்பந்தங்கள்
எகிப்தின் ஒப்பந்தங்கள்
இந்தியாவின் ஒப்பந்தங்கள்
இந்தோனேசியாவின் ஒப்பந்தங்கள்
யப்பானின் ஒப்பந்தங்கள்
கசக்கஸ்தானின் ஒப்பந்தங்கள்
மொரோக்கோவின் ஒப்பந்தங்கள்
தென்னாப்பிரிக்காவின் ஒப்பந்தங்கள்
தென் கொரியாவின் ஒப்பந்தங்கள்
சுவிட்சர்லாந்தின் ஒப்பந்தங்கள்
தாய்லாந்தின் ஒப்பந்தங்கள்
சீனாவின் ஒப்பந்தங்கள்
ஐக்கிய அரபு அமீரகத்தின் ஒப்பந்தங்கள்
ஐக்கிய அமெரிக்காவின் ஒப்பந்தங்கள்
துருக்கியின் ஒப்பந்தங்கள்
குர்து மக்கள்

குர்து மக்கள் மத்திய கிழக்கின் தென் கிழக்கு துருக்கி, வட கிழக்கு சிரியா, வடக்கு இராக் (மேல் மெசொப்பொத்தேமியா), வடமேற்கு ஈரான் மற்றும் தென்மேற்கு ஆர்மீனியா நாடுகளின் மலைப்பகுதிகளில்   25 முதல் 35 மில்லியன் வரையிலான குர்து இன மக்கள் வசிக்கின்றனர்.  இனம், கலாச்சாரம், மொழி அடிப்படையில் ஒன்றுபட்ட தனி சமுதாயத்தினராக இருந்தாலும், இயல்பாகப் பயன்படுத்தும் பேச்சு மொழி எதுவும் கிடையாது. பெரும்பாலானவர்கள் சன்னி இஸ்லாமியர்களாக இருந்தாலும், வெவ்வேறு மதங்கள், நம்பிக்கைகளைப் பின்பற்றி வருகிறார்கள். குர்து ஜனநாயகப் படைகள் இசுலாமிய அரசு தீவிரவாதிகளின் பிடியிலிருந்து வடகிழக்கு சிரியா மற்றும் வடக்கு ஈராக் பகுதிகளை கைப்பற்றினர். 

குர்தி மொழியைப் பேசும் ஒரு தொன்ம மக்களான இவர்கள் வாழும் நிலப்பரப்பு குர்திஸ்தான் என்று அவர்களால் அழைக்கப்படுகிறது. குர்திஸ்தான் துருக்கி, சிரியா, ஈராக், ஈரான் ஆகிய நாடுகளில் இருக்கும் தொடரான நிலப்பரப்பைக் குறிக்கின்றது. இதை ஒரு தனி நாடாக ஆக்க வேண்டும் என்று குர்து மக்கள் போராட்டம் நடத்தி வருகின்றனர்.

குர்து பேரரசு

அய்யூப்பிய வம்சம்
குர்து இனத்து அய்யூப்பிய வம்சத்தின் சுல்தான் சலாகுத்தீன் மற்றும் அவரது வழித்தோன்றல்கள் 1174 முதல் 1254 முடிய 80 ஆண்டுகள் லெவண்ட் பிரதேசமான தற்கால சிரியா, லெபனான், இஸ்ரேல், பாலஸ்தீனம், ஜோர்தான் பகுதிகளை ஆட்சி செய்தனர்.

இதனையும் காண்க
 குர்திஸ்தான்
 துருக்கிய குர்திஸ்தான்
 சிரிய குர்திஸ்தான்
 ஈராக்கிய குர்திஸ்தான்
 தெற்கு குர்திஸ்தான்
 ஈரானிய குர்திஸ்தான்

மேற்கோள்களும் குறிப்புகளும்

வெளி இணைப்புகள் 

 Kurds, Encyclopædia Britannica.
 Kurd, Encyclopædia Britannica.
 The Kurds: People without a country, Encyclopædia Britannica.
 The Kurdish Institute of Paris Kurdish language, history, books and latest news articles.
 The Encyclopaedia of Kurdistan
 Istanbul Kurdish Institute 
 The Kurdish Center of International Pen 
 Kurdish Library, supported by the Swedish Government.
 Ethnic Cleansing and the Kurds
 The Kurds in the Ottoman Hungary by Zurab Aloian
 "The Other Iraq" Kurdish Information Website

குர்து மக்கள்
ஈராக்கிய இனக்குழுக்கள்
இசுலாமியப் பிரிவுகள்
குர்திஸ்தான்
கமலினி முகர்ஜி

கமலினி முகர்ஜி (பிறப்பு: மார்ச் 4, 1980) இந்தியத் திரைப்பட நடிகை ஆவார். கொல்கத்தாவில் பிறந்து வளர்ந்தவர். ஆங்கிலத்தில் பட்டப்படிப்பு முடித்திருக்கிறார். ஃபிர் மிலேங்கே இவர் நடித்த முதல் திரைப்படமாகும். ஆனந்த், கோதாவரி, வேட்டையாடு விளையாடு ஆகியவை இவர் நடித்த வெற்றிப்படங்களில் சில.

வெளி இணைப்புகள்

மேற்கோள்கள்

தமிழ்த் திரைப்பட நடிகைகள்
1980 பிறப்புகள்
தெலுங்குத் திரைப்பட நடிகைகள்
வங்காளத் திரைப்பட நடிகைகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
வாழும் நபர்கள்
1989 பிறப்புகள்
மசுகெலியா

மஸ்கெலியா இலங்கையின் மத்திய மாகாணத்தின் நுவரெலியா மாவட்டத்தில் அமைந்துள்ள ஒரு நகரம் ஆகும். மஸ்கெலியா என்பது இப்பகுதியில் காணப்படும் சிறிய நகரின் பெயருமாகும். இது மாவட்ட தலைநகரான நுவரெலியா நகரத்தில் இருந்து தெற்குத் திசையில் அமைந்துள்ளது. இங்கே அமைந்திருந்த பழைய நகரம் காசல்றி நீர்த்தேக்கத்தை அமைத்த போது மூழ்கிவிட்டமையால் புதிய நகரம் அதற்கு அருகிலேயே உயரமான இடத்தில் அமைக்கப்பட்டுள்ளது. இன்று ஒவ்வொரு வருடமும் கோடைக்காலங்களில் பழைய மஸ்கெலியா நகரை காணக்கூடியதாகயிருக்கின்றது. இங்கு கோயில், முஸ்லிம் பள்ளிவாயல், பெளத்தகோயில் எனைய கட்டிடங்களையும் காணமுடியும்

புவியியலும் காலநிலையும் 

மஸ்கெலியா, மத்திய மலைநாடு என அழைக்கப்படும்  இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் ஏறத்தாழ 1205 மீட்டர்  உயரத்தில் காணப்படுகிறது. இங்கு ஆண்டு சராசரி வெப்பநிலை 25 பாகை செல்சியஸ் ஆகும். பெரும்பாலான மழைவீழ்ச்சி தென்மேற்குப் பருவப் பெயர்ச்சி மழை மூலம் கிடைக்கிறது. 3750-5000 மி.மீ. ஆண்டு சராசரி மழைவீழ்ச்சியை பெறுகின்றது.

கைத்தொழில் 

இங்கு தேயிலைப் பயிர்ச் செய்கை முக்கிய இடத்தை வகிக்கிறது. இரத்தினக்கல் அகழ்வும் அண்மைக்காலங்களில் வளர்ந்து வருகிறது.

போக்குவரத்து
மஸ்கெலியா நகரை கினிகத்தனை நகரிலிருந்து நோட்ட்ன் பிரிஜ் வழியாக அடையலாம். மாற்றாக அட்டன் நகரிலிருந்து நோர்வுட் வழியாகவும் அடைய முடியும். நகரை அண்டி காசல்றி நீர்தேக்கம் அமைந்துள்ளபடியால் அப்பகுதியைச் சாராதவர்கள் நகரை அடைவதில் பாதுகாப்புக் கெடுபிடிகள் இருக்கலாம். இங்கிருந்து நல்லத்தண்ணி, அப்கொட் குடியிருப்புகளை அடைவதற்கான பெருந்தெருக்களும் காணப்படுகின்றன.

மஸ்கெலியா ஹட்டன் நகரில் இருந்து 20 கிலோமீட்டரைக்கொண்டதாகும்

மேற்கோள்கள்

நுவரெலியா மாவட்டத்தில் உள்ள ஊர்களும், நகரங்களும்
செந்தில் ராமமூர்த்தி

செந்தில் ராமமூர்த்தி (பிறப்பு மே 17, 1974) ஒரு அமெரிக்கா நடிகர் ஆவார். சிக்காகோவில் தமிழ் தாய், தந்தையருக்குப் பிறந்த செந்தில் ராமமூர்த்தி சான் அன்டோனியோவில் வளர்ந்தார். அமெரிக்கத் தொலைக்காட்சியில் "ஹீரோஸ்" என்ற தொடரில் ஒரு மரபியல் அறிவியலாளராக நடித்துப் புகழ் அடைந்தார்.

தனிப்பட்ட வாழ்க்கை
அமெரிக்காவின் சிக்காகோ நகரில் இந்திய பெற்றோரிற்குப் பிறந்தார் செந்தில் ராமமூர்த்தி. இவரது தந்தையார் ஒரு கன்னட இனத்தவர் என்பதும் தாயார் தமிழ் இனத்தவர் என்பதையும் குறிப்பிடவேண்டும். செந்திலின் பெற்றோர்கள் வைத்தியர்களாக இருந்ததுடன் பெங்களூரில் இருந்து அமெரிக்காவிற்குக் குடிபெயர்ந்தார்கள். இவரிற்கு ஒரு சகோதரி உள்ளமையுடன் அந்த சகோதரியும் ஒரு வைத்தியராக பணிபுரிகின்றார். 1991 கீ நோட் பாடசாலையில் பட்டம் பெற்றார் செந்தில். ஒல்கா எனும் நடிகையை திருமணம் செய்த செந்திலுக்கு இரண்டு குழந்தைகள் இருக்கின்றனர்.

டப்ஸ் பல்கலைக்கழகத்தில் இணைந்து மருத்துவத் துறையில் தனது வாழ்க்கையை ஆரம்பித்தாலும் இடையில் நடிப்புத் துறையில் ஆர்வம் கொண்டு நடிப்புத்துறையில் கவனத்தைச் செலுத்தினார். 1999ம் ஆண்டு செந்தில் அவர்கள் வரலாறு துறையில் பட்டம் பெற்றார் என்பதையும் குறிப்பிட வேண்டும்.

தொழில்
ஆரம்பத்தில் நாடகத்துறையில் ஆர்வம் காட்டிய செந்தில் பிற்காலத்தில் ஹீரோஸ் எனும் தொலைக்காட்சித் தொடர் மூலம் உலகப் புகழ் பெற்றார். சென்னையைச் சேர்ந்த ஒரு மரபணு ஆராய்ச்சி செய்யும் ஒரு பேராசிரியராக இந்தப் பாத்திரத்தில் செந்தில் நடித்தார். ஆரம்பத்தில் இந்தப் பாத்திரம் 54 வயதான ஒருவருக்கே வடிவமைக்கப்பட்டிருந்தாலும் செந்திலின் திறமையைக் கண்டு இவரின் வயதிற்கு ஏற்றவாறு பாத்திரத்தை மாற்றியமைத்தனர் தயாரிப்பாளர்கள்.

மேற்கோள்கள்

வெளி இணைப்புகள்
 சர்வதேச திரைப்பட தரவுத் தளத்தில்

அமெரிக்க ஆண் திரைப்பட நடிகர்கள்
இந்திய அமெரிக்கர்கள்
அமெரிக்கத் தமிழர்
1974 பிறப்புகள்
வாழும் நபர்கள்
அமெரிக்க ஆண் தொலைக்காட்சி நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
ஜெய் சந்திரசேகர்

ஜெயந்த் ஜம்புலிங்கம் சந்திரசேகர் அல்லது ஜெய் சந்திரசேகர் (பிரப்பு ஏப்ரல் 9, 1968) "ப்ரோக்கென் லிசர்ட்" நகைச்சுவை குழுவில் ஒரு அமெரிக்கா நடிகரும் இயக்குநரும் ஆவார். தமிழ் தாய், தந்தையருக்குப் பிறந்த சந்திரசேகரின் மிக புகழ்பெற்ற திரைப்படங்கள் சூப்பர் ட்ரூப்பர்ஸ், த டியுக்ஸ் ஆஃப் ஹாசர்ட் ஆகும்.

வெளி இணைப்புகள்
 சர்வதேச திரைப்பட தரவுத் தளத்தில்

அமெரிக்க ஆண் திரைப்பட நடிகர்கள்
ஆங்கிலத் திரைப்பட நடிகர்கள்
இந்திய அமெரிக்கர்கள்
அமெரிக்கத் தமிழர்
1968 பிறப்புகள்
வாழும் நபர்கள்
அமெரிக்கத் திரைப்பட இயக்குநர்கள்
அமெரிக்க ஆண் தொலைக்காட்சி நடிகர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
மிச்சிகன் பல்கலைக்கழகம்

மிச்சிகன் பல்கலைக்கழகம் (University of Michigan), ஐக்கிய அமெரிக்காவின் மிச்சிகன் மாநிலத்தின் அரசு சார்பு பல்கலைக்கழகமாகும்.

வெளி இணைப்புகள் 
 மிச்சிகன் பல்கலைக்கழக இணையத்தளம்

மேற்கோள்கள்

ஐக்கிய அமெரிக்கப் பல்கலைக்கழகங்கள்
தமிழர் நாட்டுப்புறத் தெய்வங்கள்

தமிழர் மத்தியில் தோன்றிய கடவுள் வழிபாட்டு முறைகளில் முக்கியப்படுத்தப்படும் கடவுள்கள் தமிழ்க் கடவுள்கள் ஆகும்.  சிவ வழிபாடு போன்ற இன்றைய பெருந்தெய்வ வழிபாடுகள் தமிழர் மத்தியிலேயே தோன்றியதாக சில ஆய்வுகள் தெரிவிக்கின்றன.  இருப்பினும் பெரும்பான்மையான தமிழ்க் கடவுள்கள் சிறுதெய்வ வழிபாடாகவே இருக்கின்றது.  

தொடக்கத்தில் சிறுதெய்வ வழிபாடாக இருந்தாலும் காலப்போக்கில் இந்து சமய நீரோட்டத்திலும், தொன்மத்திலும் கலந்துவிட்ட தமிழ்க் கடவுள்கள் பல இருக்கின்றன.  இன்று தமிழ்க் கடவுள்கள் வழிபாட்டை இந்து சமய உட்பிரிவாகவே பலர் கருதுகின்றனர்.

மேற்கோள்கள்

தமிழ்க் கடவுள்கள் 
 நடுகல் (கந்து)
 முருகன் (சேயோன்)
 திருமால் (மாயோன்)
 ஐயனார் 
 சிவன் (முக்கண் முதல்வன்)
ஸ்ரீ பொன்னியம்மன் செல்லியம்மன் 
ஸ்ரீ குருநாத முனீஸ்வரர் 
 பாவாடைராயன்
 மதுரை வீரன்
மீனாட்சி அம்மன்
 பாண்டி முனீசுவரர்
 கண்ணகி (கடவுள்) 
 இசக்கி அம்மன்
 கறுப்புசாமி
 சுடலை மாடன்
 இடும்பன்
 பூவிழிகாத்தவள்
 பெரியண்ண சுவாமி
 பொன்னர் சங்கர
 நொண்டி வீரன்
 காத்தாயி அம்மன்
 கன்னியம்மை 
 பட்ட வீரன் - மங்கம்மாள்
 ஊமைக்கருமியண்ணன்
முத்துமாரியம்மன் 
கூனியம்மன்
தர்ம முனீஸ்வரர் 
அம்மச்சார் அம்மன்
நல்லதங்காள்
வெள்ளந்தாங்கி அம்மன்

தமிழர் நாட்டுப்புறத் தெய்வங்கள்
இந்துக் கடவுள்கள்
வர்ஜீனியா பலதொழில்நுட்ப மாநிலப் பல்கலைக்கழகம்

வர்ஜீனியா டெக் (Virginia Tech) என்று பொதுவாக அழைக்கப்படும் வர்ஜீனியா பலதொழில்நுட்ப மாநிலப் பல்கலைக்கழகம் (Virginia Polytechnic Institute and State University), ஐக்கிய அமெரிக்காவின் வர்ஜீனியா மாநிலத்தில் அரசு சார்பு பல்கலைக்கழகமாகும். இப்பல்கலைக்கழகம் பிளாக்ஸ்பர்க் நகரத்தில் அமைந்துள்ளது. 2007ல் ஏப்ரல் 16ம் தேதி இப்பல்கலைக்கழகத்தில் ஒரு மாணவர் சோ சுங்-ஹுயி, ஒரு தமிழர் உட்பட 32 நபர்களைச் சுட்டுக்கொன்று பின் தானும் தற்கொலை செய்து கொண்டார்.

குறிப்புகளும் மேற்கோள்களும்

வெளி இணைப்புகள் 
வர்ஜீனியா தொழில்நுட்பப் பல்கலைக்கழக இணையத்தளம்

ஐக்கிய அமெரிக்கப் பல்கலைக்கழகங்கள்
குர்திசுத்தான் தொழிலாளர் கட்சி

குர்திசுதான் தொழிலாளர் கட்சி, குர்தி:PKK), Kurdistan Workers Party) சுதந்திரமான குர்திஸ்தானை ஏற்படுத்த கட்டமைக்கப்பட்ட ஒரு போராட்டக் கட்சி. துருக்கி, சிரியா, ஈராக், ஈரான் ஆகிய நாடுகளில் பரந்து இருக்கும் தொடரான நிலப்பரப்பான குர்திஸ்தானை, சுதந்திர சோசலிசக் குடியராசாக பிரிக்க இவ்வமைப்பு முயற்சி செய்கிறது. மார்க்சிய-லெனிய சமவுடமை, காலனித்துவ எதிர்ப்பு, பெண்ணுரிமை ஆகிய கொள்கைகளைக் கொண்ட இவ்வமைப்பு குர்து தேசியத்தால் உந்தப்பட்டது.

இந்தக் கட்சி 1970களில் அப்துல்லா ஓசுலான் என்பவரால் தொடங்கப்பட்டது.

மேற்கோள்கள்

குர்து மக்கள்
குர்திஸ்தான்
1978இல் நிறுவப்பட்ட அரசியல் கட்சிகள்
நீர்மூழ்கிக் குண்டு

நீரின் மேற்பரப்புக்கு மேலிருந்தோ அல்லது நீருக்கடியிலிருந்து ஏவப்பட்டு நீருக்கடியில் தானாக உந்திச் சென்று இலக்கைத் தாக்ககூடிய கணை நீர்மூழ்கிக் குண்டு (Torpedo) எனப்படுகிறது. இந்நீர்மூழ்கிக் குண்டுகள் இலக்கைத் தொட்டவுடன் அல்லது இலக்கை அண்மித்தவுடன் வெடிக்கக் கூடியன.  நீர்கண்ணிகள் நீர்மூழ்கிக் குண்டை ஒத்தனவாயினும் இவை தானாக உந்திச் செல்லும் ஆற்றலைக் கொண்டிருப்பதில்லை. இவை கப்பல்கள் நீர்மூழ்கிக் கப்பல்கள், வான்கலங்கள் எனப் பலதரப்பட்ட இடங்களிலிருந்து ஏவப்படக்கூடியவாறு வடிவமைக்கப்பட்டுள்ளன. தொடக்கத்தில் கப்பல்களுக்கு எதிராக நீர்மூழ்கிக் குண்டுகள் பயன்படுத்தப்பட்டாலும் தற்போது நீர்மூழ்கிக் கப்பல்களுக்கெதிராகவே முக்கியமாக பயன்படுத்தப்படுகிறது.

வரலாறு 
பிரிட்டனைச் சேர்ந்த இராபர்ட் ஒயிட்ஹெம் என்பவர் 1866-ஆம் ஆண்டு டார்பிடோ என்ற கடற்போர் ஆயுதத்தைக் கண்டுபிடித்தார். அது சுருட்டு போன்று நீண்ட வடிவம் கொண்ட தானியங்கி குண்டு. நீருக்கடியில் அதிவேகமாகச் செல்லக் கூடியது. தற்போது அதில் பல சீர்திருத்தங்கள் செய்யப்பட்டுள்ளன.

அமைப்பு 
குண்டு பின்பகுதியில் வெடிமருந்து வைக்கப்பட்டிருக்கும். முன்பகுதியில், சதுர அங்குலத்துக்கு 20 ஆயிரம் கிலோ அழுத்தத்தைத் தாங்கக்கூடிய காற்றுக் கலன்கள் உள்ளன. நடுப்பகுதியில் கியர், சார்ஜிங் வால்வு, ஸ்டாப் வால்வு போன்ற கருவிகள் உள்ளன. வால்பகுதிதான் மிகவும் முக்கியமானது. இங்குதான் என்ஜின், ஸ்டியரிங், டார்பிடோவை இயக்கும் எரிபொருள் ஆகியவை உள்ளன. அதன் இயக்கத்தைக் கட்டுப்படுத்துவதற்குத் தேவையான நுண்ணிய கருவிகளும் இப்பகுதியில்தான் இருக்கும்.

தாக்கம் 
நீருக்கடியில் அதிவேகமாகப் பாய்ந்து சென்று நிர்ணயிக்கப்பட்ட இலக்கான கப்பலையோ, நீர்மூழ்கிக் கப்பலையோ ஊடுருவித் தாக்கும். தாக்கிய வேகத்திலேயே இது வெடிக்கும். இதனால் அந்தக் கப்பலும் பெரும்பாதிப்புக்குள்ளாகும். டார்பிடோவின் அளவுக்கு ஏற்ப அதனால் ஏற்படும் பாதிப்பும் அதிகமாக இருக்கும். முழுக் கப்பலையுமே அழித்துவிடக் கூடிய சக்தி வாய்ந்த டார்பிடோக்களும் உள்ளன.

வகைகள் 
நவீன நீர்மூழ்கிக் குண்டுகளை

 நேர்கோட்டில் பயணிப்பன
 தானியக்கமாக (இலக்கின் வெப்பத்தைக் கொண்டு) இலக்கை அடையக் கூடியன
 கம்பி மூலம் கட்டுப்படுத்தக் கூடியன என வகைப் படுத்தலாம்.

மேற்கோள்கள் 

குண்டுகள்
போர்த்தளவாடங்கள்
ஆர்கன்சா பல்கலைக்கழகம்

ஆர்கன்சா பல்கலைக்கழகம் (University of Arkansas), ஐக்கிய அமெரிக்காவின் ஆர்கன்சா மாநிலத்தின் அரசு சார்பு பல்கலைக்கழகமாகும். இது ஆறு வளாகங்களைக் கொண்டுள்ளது.

விளையாட்டு
இந்த பல்கலைக்கழகத்தில் பயிலும் மாணவர்கள் கால்பந்தாட்டம் விளையாடுகின்றனர். ரேசர்பேக் என்ற குழுவும் உண்டு. சிலர் ஆடவர் கூடைப்பந்தாட்டமும், பேஸ்பால் விளையாட்டும் விளையாடுகின்றனர்.

குழுக்கள்
பல்வேறு மாணவர் குழுக்கள் உள்ளன. அவரவர் விருப்பத்தை முன்னிறுத்திய குழுக்களாக உள்ளன.

பழைய மாணவர்கள்
 பில் கிளிண்டன்
 ஜெர்ரி ஜோன்ஸ்

மேற்கோள்கள்

வெளி இணைப்புகள் 
 ஆர்கன்சா பல்கலைக்கழக இணையத்தளம்

ஐக்கிய அமெரிக்கப் பல்கலைக்கழகங்கள்
மேஜிக் ஜான்சன்

எர்வின் "மேஜிக்" ஜான்சன் ஜூனியர் (Earvin "Magic" Johnson, Jr., பிறப்பு - ஆகஸ்ட் 14, 1959) முன்னாள் அமெரிக்கக் கூடைப்பந்து ஆட்டக்காரர் ஆவார். இவர் என். பி. ஏ.-இல் 1979 முதல் 1991 வரை லாஸ் ஏஞ்சலஸ் லேகர்ஸ் அணியிலும் 1992ல் ஒலிம்பிக் தங்கம் பரிசு பெற்ற அமெரிக்க "ட்ரீம் டீம்" தேசிய கூடைப்பந்து அணியிலும் விளையாடினார். இவர் பெரும்பான்மையாக பந்துகையாளி பின்காவல் நிலையில் விளையாடினார், ஆனால் பல போட்டிகளில் இவர் ஐந்து கூடைப்பந்தாட்ட நிலைகளிலும் விளையாடினார். என். பி. ஏ.-இல் சேர்வதற்கு முன் இவர் இரண்டு ஆண்டுகளாக மிச்சிகன் மாநிலப் பல்கலைக்கழகத்தில் கூடைப்பந்தாட்டம் விளையாடி ஒரு என்.சி.ஏ.ஏ. பட்டத்தை வென்றுள்ளார். புகழ்பெற்ற பாஸ்டன் செல்டிக்ஸ் வீரர் லாரி பர்ட் உடன் இவருக்கு ஒரு புகழ்பெற்ற நட்பான எதிரிடை இருந்தது; 1980களில் ஜான்சனின் லேகர்சும் பர்டின் செல்டிக்சும் மொத்தத்தில் 7 என்.பி.ஏ. இறுதிப்போட்டிகளில் வென்றுள்ளன.

1992ல் இவர் எச்.ஐ.வி. நுண்மத்தை பெற்றார் என்று கூறி என். பி. ஏ.யிலிருந்து அகற்றினார். கூடைப்பந்து புகழவையில் உறுப்பினர் மேஜிக் ஜான்சன் தற்போது தொலைக்காட்சியில் ஒரு கூடைப்பந்து நிபுணரும் லாஸ் ஏஞ்சலஸ் லேகர்ஸ் அணியின் ஒரு அதிபரும் ஆவார்.

மேற்கோள்கள்

கூடைப்பந்து விளையாட்டு வீரர்கள்
ஆபிரிக்க அமெரிக்க விளையாட்டு வீரர்கள்
1959 பிறப்புகள்
வாழும் நபர்கள்
கிராமி விருது வென்றவர்கள்
ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
மிச்சிகன் மாநிலப் பல்கலைக்கழகம்

மிச்சிகன் மாநிலப் பல்கலைக்கழகம் (Michigan State University), ஐக்கிய அமெரிக்காவின் மிச்சிகன் மாநிலத்தின் கிழக்கு லான்சிங் நகரத்தில் அமைந்துள்ள அரசு சார்பு பல்கலைக்கழகமாகும்.

வெளி இணைப்புகள் 
 மிச்சிகன் மாநிலப் பல்கலைக்கழக இணையத்தளம்

மேற்கோள்கள்

ஐக்கிய அமெரிக்கப் பல்கலைக்கழகங்கள்
அனத்தோலி கார்ப்பொவ்

அனத்தோலி கார்ப்பொவ் (Anatoly Yevgenyevich Karpov, ; பிறப்பு: மே 23, 1951) உருசியாவின் சதுரங்க வீரரும் முன்னாள் உலக சதுரங்க ஆட்ட வீரரும் ஆவார். 1975 ஆம் ஆண்டில் இருந்து 1985 வரையில் உலக சாம்பியன் ஆகத் திகழ்ந்தவர். 1986 முதல் 1990 வரையில் இவர் இப்பட்டத்தை மீளப் பெறுவதற்காக ஒவ்வோர் ஆண்டும் போட்டியிட்டவர். 1993 முதல் 1999 வரையில் இவர் ஃபிடே உலகச் சாம்பியனாகவும் இருந்தார்.

இவரது எலோ தரவுகோள் 2780 ஆகும். இவர் பங்குபற்றிய போட்டிகளில் 161இல் இவர் முதலாட்டக்காரனாக வெற்றி பெற்றார்.

2005 ஆஅம் ஆண்டில் இருந்து இவர் ரஷ்யப் பொது அவையில் (Public Chamber of Russia) ஓர் உறுப்பினராக உள்ளார்.

1975 இல் உலக வீரரான பொபி ஃபிஷர் அனதோலி கார்ப்பொவ்வுடன் உலகப் போட்டியில் பங்குபற்ற மறுத்ததால் கார்ப்பொவ் உலக வெற்றிக்கிண்ணத்தைத் தனதாக்கிக் கொண்டார். பொபி ஃஇஷர் போட்டி நடைபெறுவதற்கு 10 நிபந்தனைகளை விடுத்திருந்தார். ஆனால் பிடே அவரது நிபந்தனைகளை ஏற்க மறுத்ததால் ஃபிஷர் போட்டியில் இருந்து விலகிக் கொண்டார். இதனால் கார்ப்பொவ் உலக வீரராக அறிவிக்கப்பட்டார். ஆனாலும் பின்னர் ஃபிஷருடன் கார்ப்பொவ் விளையாட எடுத்துக் கொண்ட முயற்சிகள் வெற்றி பெறாததால் கார்ப்பொவ் எந்நாளிலும் ஃபிஷருடன் சதுரங்கப் போட்டி ஒன்றில் பங்கு பெற முடியாமல் போனது.

மேற்கோள்கள்

வெளி இணைப்புகள் 
 கார்ப்பொவின் அதிகாரபூர்வ இணையத்தளம் 

 
 

 
 

சோவியத் சதுரங்க வீரர்கள்
1951 பிறப்புகள்
வாழும் நபர்கள்
உருசிய சதுரங்க வீரர்கள்
உலக சதுரங்க வாகையாளர்கள்
எம். சிவசுப்ரமணியம்

எம். எஸ் என்று அழைக்கப்படும் எம். சிவசுப்ரமணியம் (1929; திருப்பதிச்சாரம், குமரி மாவட்டம், தமிழ்நாடு, இந்தியா- மறைவு டிசம்பர் 3 2017) தமிழின் குறிப்பிடத்தக்க பிரதிமேம்படுத்துநர், மொழிபெயர்ப்பாளர். இவர் மலையாளம், இந்தி, ஆங்கிலம் என பல மொழிகளில் இருந்து பல நூல்களை தமிழில் மொழிபெயர்த்துள்ளார்.  வைணவ இலக்கியங்களில் ஈடுபாடு கொண்டவர். 1947ல் அப்போதைய திருவிதாங்கூர்  சம்ஸ்தானத்தில் நிதித்துறை ஊழியரானார். நவீன இலக்கிய ஆர்வம் அவ்வாரு உருவான ஒன்றுதான்.  சுந்தர ராமசாமியை அறிமுகம்செய்துகொண்டதும் இக்காலகட்டத்திலேயே. பின்னர் தமிழ்நாடு மொழிவழிப்பிரிவினைக்கு உட்பட்டபோது நாகர்கோயில் வந்து பத்திரப்பதிவுத்துறை எழுத்தராக வேலைபார்த்து 1987ல் ஓய்வு பெற்றார்.

சிவசுப்ரமணியம் நவீன இலக்கிய படைப்புகள் பலவற்றுக்கும் பிழை திருத்துபவராகவும் மொழியை செப்பனிடுபவராகவும் வெளியே தெரியாமல் உழைத்துள்ளார். நீல பத்மநாபன், சுந்தர ராமசாமி முதலிய முதல் தலைமுறை , நாஞ்சில்நாடன் தோப்பில் முகமது மீரான் போன்ற இரண்டாம் தலைமுறை , ஜெயமோகன் போன்ற மூன்றாம் தலைமுறை ,சல்மா போன்ற நான்காம் தலைமுறை படைப்பாளிகளின் படைப்புகளை செப்பனிட்டுள்ளார்.

சுந்தர ராமசாமியின் நெடுநாள் தோழரான எம்.எஸ் அனேகமாக தினமும் அவரைச் சந்திப்பவராக விளங்கினார். காலச்சுவடு இதழ் மற்றும் பிரசுரங்களில் நண்பராக தொடர்ந்து உடனிருந்தார். காலச்சுவடின் ஆலோசகராக தன் இறுதி வரை பணியாற்றினார்.

எம்.எஸ் தொடர்ந்து மொழிபெயர்ப்புகள் செய்துவருகிறார். எர்னஸ்ட் ஹெமிங்வேயின் நாவல் 'கிழவனும் கடலும்,' அர்ஜெண்டின எழுத்தாளர்  சோரொண்டினோவின் சிறுகதைகளான 'ஆட்டுக்குட்டிகள் அளிக்கும் தண்டனை' கேரள பழங்குடித்தலைவர் ஜானுவின் வாழ்க்கைவரலாறான 'ஜானு 'கியவை காலச்சுவடு வெளியீடாக வெளிவந்துள்ளன. மலையாள எழுத்தாளர் சகரியாவின் சிறுகதைகள் 'சகரியா கதைகள்' என்ற பேரிலும், பொதுவான ங்கில கதைகள் 'அமைதியான மாலைப்பொழுதில்' என்ற தலைப்பிலும் யுனைட்டர் ரைட்டர்ஸ்[ தமிழினி ] பதிப்பகத்தால் பிரசுரிக்கப்பட்டுள்ளது. 

எம்.எஸ் நாகர்கோயிலில் 3 டிசம்பர் 2017 அன்று காலமானார். இவரது தம்பிதான் பிரபல படைப்பாளியான மா.அரங்கநாதன்.

மேற்கோள்கள் 

தமிழக எழுத்தாளர்கள்
கன்னியாகுமரி மாவட்ட நபர்கள்
2017 இறப்புகள்
பொன்னீலன்

பொன்னீலன் தமிழ் முற்போக்கு இலக்கியவாதிகளில் குறிப்பிடத்தக்க படைப்பாளி. குமரி மாவட்டம், நாகர்கோயில் அருகே மணிகட்டிபொட்டல் என்ற  ஊரில் 1940ல் பிறந்தவர். இவரது அன்னை அழகிய நாயகி அம்மாளும் குறிப்பிடத்தக்க படைப்பாளி.  இவரது இயற்பெயர் ஸ்ரீகண்டேஸ்வர பக்தவத்ஸலன்.  சபாபதி என்று இன்னொரு பெயரும் உண்டு. பொன்னீலன் இளங்கலை படிப்பு முடித்து ஆசிரியர் பயிற்சிபெற்று உயர்நிலைப்பள்ளி ஆசிரியராகப் பணியாற்றினார்.  கல்வி அதிகாரியாகப் பணி நிறைவு பெற்றார்.

இளமைக் காலம்
சிறுவயதிலேயே மார்க்சிய ஈடுபாடு கொண்டிருந்த பொன்னீலன் நிலப்பிரபுத்துவ மதிப்பீடுகளைத் தன் வாழ்க்கையிலிருந்து களைவதை முக்கியமான செயல்பாடாகக் கொண்டதாகக் குறிப்பிடுகிறார்.  ஆசிரியர் சங்கம் மூலமாக இந்திய கம்யூனிஸ்ட் கட்சியுடன் கிடைத்த உறவு அவருக்கு உதவியது.  ஆயினும் நெல்லை மாவட்டத்தில் பணிபுரிந்த நாட்களில் மார்க்ஸிய ஆய்வாளர் நா.வானமாமலையுடன் கொண்ட தொடர்பும் வானமாமலை நடத்திய 'ஆராய்ச்சி' என்ற சிற்றிதழுமே தன்னை உருவாக்கிய சக்திகள் என்று பொன்னீலன் குறிப்பிடுகிறார். தொடக்கத்தில் ஆராய்ச்சி இதழில் கட்டுரைகள் எழுதிவந்தார்.

இலக்கியத் துறையில்
நெல்லையில் இருந்த நாட்களில் தி. க. சிவசங்கரன் இவருக்கு நெருக்கமானார்.  தாமரை இதழின் ஆசிரியப்பொறுப்பில் இருந்த அவர் பொன்னீலனை சிறுகதைகள் எழுதும்படி தூண்டினார்.  முதல் சிறுகதைத் தொகுதி 'ஊற்றில் மலர்ந்தது'  1978ல் வெளிவந்தது. ஆயினும் பொன்னீலனை இலக்கிய கவனத்துக்குக் கொண்டுவந்தது 1976ல் வெளிவந்த 'கரிசல்' என்ற நாவலே. இது பொன்னீலன் அப்போது பணியாற்றிவந்த கோயில்பட்டி மக்களையும் நிலத்தையும் சித்தரிக்கும் 'சோஷலிச யதார்த்தவாத' நாவலாகும்.

பொன்னீலனின் பெரும் படைப்பு 1992ல் வெளிவந்த 'புதிய தரிசனங்கள்' என்ற இரண்டு பாக நாவல். இந்திரா காந்தி அமுல்படுத்திய நெருக்கடிநிலைக் காலத்தைச் சித்தரிக்கும் இந்நாவல் ஜனநாயகத்தின் வேர்களைத் தேடும்படைப்பு.  அக்காலத்தில் பொன்னீலனின் கட்சி எடுத்த நெருக்கடி நிலைத் தரவு நிலைப்பாட்டை மிகக் கடுமையாக விமரிசிக்கும் படைப்பும் கூட.

பொன்னீலன் 1994 ம் வருடத்திற்கான சாகித்ய அக்காதமி விருதைப் புதிய தரிசனங்கள் நாவலுக்காகப் பெற்றார்.   பொன்னீலனின் 'உறவுகள்' என்ற சிறுகதை மகேந்திரனால் 'பூட்டாத பூட்டுகள்' என்ற பெயரில் திரைப்படமாக வெளிவந்தது. தமிழ்நாடு கலை இலக்கியப் பெருமன்றத்தின் தலைமைப் பொறுப்பில் நீண்ட காலமாகப் பணியாற்றி வருகிறார்.

படைப்புகள்

புதினங்கள்
 கரிசல் 
 கொள்ளைக்காரர்கள் 
 புதிய தரிசனங்கள் 
 தேடல் 
 மறுபக்கம் 
 பிச்சிப் பூ 
 புதிய மொட்டுகள்
 ஊற்றில் மலர்ந்தது

சிறுகதைகள்
 இடம் மாறிவந்த வேர்கள்
 திருமணங்கள் சொர்க்கத்தில் நிச்சயிக்கப்படுகின்றன 
 உறவுகள் 
 புல்லின் குழந்தைகள் 
 அன்புள்ள 
 நித்யமானது
 சக்தித்தாண்டவம் (தொகுப்பாளர் அழகு நீலா)
 பொட்டல் கதைகள் 
 அத்தானிக் கதைகள்

கட்டுரைகள்
 புவி எங்கும் சாந்தி நிலவுக ( 10.09. 85 முதல் 02. 10.85 வரையிலான சமாதான யாத்திரை அனுபவங்களின் தொகுப்பு)
 தற்காலத் தமிழிலக்கியமும் திராவிட சித்தாந்தங்களும்
 முற்போக்கு இலக்கிய இயக்கங்கள்
 சுதந்திர தமிழகத்தில் கலை இலக்கிய இயக்கங்கள்
 சாதி மதங்களைப் பாரோம்
 தாய்மொழிக் கல்வி
 தமிழ்நாடு கலை இலக்கியப் பெருமன்ற வரலாறு 
 தெற்கிலிருந்து ( வாழ்க்கை வரலாறு கட்டுரைகள்)
 தமிழ் நாவல்கள்

வாழ்க்கை வரலாறுகள்
 ஜீவா என்றொரு மானுடன் 
 தவத்திரு குன்றக்குடி அடிகளார் தமிழகத்தின் ஆன்மீக வழிகாட்டி
 வைகுண்டர் காட்டும் வாழ்க்கை நெறி
 ஒரு ஜீவநதி
 தொ. மு. சி, ரகுநாதன் (இந்திய இலக்கியச் சிற்பிகள்)

தொகுத்தவை 
 ஜீவாவின் சிந்தனைகள் 
 ப. ஜீவானந்தம் நூல் திரட்டு

மேற்கோள்கள்

முற்போக்கு எழுத்தாளர்கள்
தமிழக எழுத்தாளர்கள்
தமிழ்ப் பொதுவுடமைவாதிகள்
கன்னியாகுமரி மாவட்ட நபர்கள்
1940 பிறப்புகள்
வாழும் நபர்கள்
ஈரோடு மகேசு

ஈரோடு மகேசு (Erode Mahesh) இந்தியாவின் தமிழ்நாட்டைச் சேர்ந்த ஒரு தொலைக்காட்சித் தொகுப்பாளர் ஆவார். நடிகர், எழுத்தாளர், நகைச்சுவை நடிகர் மற்றும் கல்வியாளர் என பன்முகங்களுடன் ஊடகத்துறையில் இயங்கி வருகிறார். தொலைக்காட்சி துறையில் ஆற்றிவரும் பணிகளுக்காக நன்கு அறியப்படுகிறார். அசத்தப்போவது யாரு என்ற தொலைக்காட்சி நிகழ்ச்சியின் மூலம் மேடை நகைச்சுவையாளராக அறிமுகமானார். இளம் தலைமுறையினருக்கு மிகச் சிறந்த ஊக்கமூட்டும் பேச்சாளராக செயல்படுகிறார். 

விஜய் தொலைக்காட்சியில் ஒளிபரப்பப்பட்ட நகைச்சுவை நிகழ்ச்சியான கலக்க போவது யாரு நிகழ்ச்சியில் தாடி பாலாஜி, பிரியங்கா தேசுபாண்டே, பலகுரல் கலைஞர் சேது மற்றும் ஆர்த்தி ஆகியோருடன் இணைந்து நடுவராகப் பணியாற்றினார். 

2012 ஆம் ஆண்டு வெளியான சட்டம் ஒரு இருட்டரை திரைப்படத்தில் அறிமுகமான பிறகு சில தமிழ் படங்களில் துணை பாத்திரங்களில் மகேசு நடித்துள்ளார். 2014 ஆம் ஆண்டில் விக்ரம் பிரபுவின் நடிப்பில் வெளி வந்த சிகரம் தொடு   ஜம்புலிங்கம் 3டி போன்ற படங்களில் நடித்துள்ளார். 2017 ஆம் ஆண்டு கணேசு வெங்கட்ராமனுடன் இணைந்து சங்கர் சுரேசு இயக்கிய இணையத்தளம் என்ற திரைப்படத்தில் முன்னணி நடிகராகவும் தோன்றினார். தொலைக்காட்சி நிகழ்ச்சிகளில் நடிப்பவர்களை ஊக்குவிக்கும் போது அட்ரா அட்ரா என்று உற்சாகப்படுத்தும் தமிழ் சொற்றொடர் மகேசுக்கான அடையாளமாக அறியப்படுகிறது.

வாழ்க்கைக் குறிப்பு 
ஈரோட்டில் 1981 ஆம் ஆண்டில் மகேசு பிறந்தார். சந்திரசேகரன் - மீனாட்சி இணையர் இவரது பெற்றொர்களாவர். பள்ளிப் படிப்பை ஈரோட்டில் உள்ள இரயில்வே காலனி நகரவை மேல்நிலைப் பள்ளியில் பயின்றார். தமிழ் இளநிலை பட்டப் படிப்பை மயிலாடுதுறை ஆதினக் கல்லூரியிலும், முதுநிலை தமிழ் பட்டப்படிப்பை திருச்சி பிசப் ஊபர் கல்லூரியிலும் பயின்றார். தற்பொழுது தமிழில் முனைவர் பட்டப் படிப்பைத் தொடர்கிறார்.

தொழில்

ஆசிரியர்
தொலைக்காட்சி மற்றும் திரைப்படத்துறையில் நுழைவதற்கு முன்பு பள்ளி ஆசிரியராக மகேசு பணிபுரிந்தார்.  தனது மாணவர்களுடன் நட்பாக இருப்பது பேராசிரியராக தனது வாழ்க்கைக்கு ஒரு வெற்றிகரமான வழியை வகுத்ததாகவும் ஒரு நேர்காணலில் மகேசு குறிப்பிட்டுள்ளார். கற்பித்தல் மற்றும் ஊடகத்துறை இரண்டில் ஒன்றை தேர்வு செய்ய வேண்டும் என்றால் நான் கற்பித்தலையே தேர்ந்தெடுப்பேன் என்றும் அந்நேர்காணலில் மகேசு குறிப்பிட்டுள்ளார். ஆசிரியராக பணியாற்றிய போது நடிகர் விசுவின் நிகழ்ச்சியான அரட்டை அரங்கத்தில் மகேசு உணர்ச்சிகரமான உரை நிகழ்த்தி பிரபலமானார்.

தொலைக்காட்சி
அசத்த போவது யாரு? என்ற நிகழ்ச்சியில் போட்டியாளராக சேர்ந்து மகேசு சன் தொலைக்காட்சியில் அறிமுகமானார். அசதப்போவது யாரு மூலம் புகழ் பெற்ற பின்னர் விஜய் தொலைக்காட்சியில் சேர்ந்தார். ரம்யாவுடன் இணைந்து சோடி நம்பர் ஒன் என்ற தொலைக்காட்சி நிகழ்ச்சியின் மூலம் தொகுப்பாளராக உயர்ந்தார்.  2017 ஆம் ஆண்டுக்கான விஜய் தொலைக்காட்சி விருதுகளின் போது சிறந்த தொகுப்பாளராக இரண்டாவது முறையாக விஜய் தொலைக்காட்சி விருதுகளுக்கு மகேசு பரிந்துரைக்கப்பட்டார்.

திரைப்படவியல்

திரைப்படங்கள்

மேற்கோள்கள்

புற இணைப்புகள் 

Erode Mahesh on Moviebuff

தமிழ் மேடைச் சிரிப்புரையாளர்கள்
ஈரோடு மாவட்ட நபர்கள்
1981 பிறப்புகள்
வாழும் நபர்கள்
ஊர் பெயரால் அறியப்படும் மக்கள்